El Col·legi Juan XXIII celebra un Mercadet Solidari per Valeria SUSPENDIDO
2025-07-24

Burjassot es vestirà de solidaritat dissabte que ve, 17 de desembre, des de les 11 del matí per a celebrar en el Col·legi Juan XXIII, (c/ Isabel La Catòlica, 46), un Mercat Solidari per Valeria, una xiqueta que pateix una de les denominades malalties rares.

El centre educatiu ha preparat per a aqueix dia, fins a les 17 hores, una tómbola, la venda d’articles d’artesania, joguets o llibres a més de tallers de manualitats, pinta cares o globusflexia. Tot açò, amanit amb llocs de menjar i beguda perquè totes les persones que es passen pel mercat i col·laboren també puguen reposar forces.

Tot el recaptat en aquesta jornada solidària serà destinat a teràpies per a Valeria i per a la recerca de la malaltia rara DDX3X, que afecta a la capacitat intel·lectual de les xiquetes i els xiquets que la pateixen.